# Balet y Blay

Balet y Blay va ser una empresa de producció i distribució cinematogràfica fruit de l'associació, a partir del 7 de maig de 1938, entre l'empresari Ramon Balet i el distribuïdor José María Blay. José María Blay ja tenia experiència en el món de la distribució cinematogràfica i va decidir entrar en el de l'animació quan el realitzador valencià Artur Moreno el va visitar per ensenyar-li el seu primer curtmetratge: El capitán tormentoso. Blay va entendre que, pel fet de produir un llargmetratge d'animació, se li concedirien més permisos d'importació de films estrangers, una compensació que formava part de les polítiques d'incentivació a la producció del govern franquista. Balet i Blay van crear uns grans estudis al barri de Vallcarca de Barcelona i hi van contractar animadors solvents, com ara Armand Tosquellas o el mateix Moreno, i principiants, com Pepita Pardell o Rosa Galceran, per formar la plantilla d'animadors. Josep Maria Blay estava molt ben posicionat dins l'engranatge del franquisme, i per això es va encarregar de la producció del film. Després de l'èxit que va suposar Garbancito de la Mancha, els productors van decidir fer-ne una segona part, que portà per títol d'Alegres vacaciones (1948). Aquest segon film no va funcionar tan bé com el primer, i el tercer i darrer, Los sueños de Tay-pi, va ser un fracàs a la taquilla. Tot i que es va estrenar al cinema Avenida de la Luz de Barcelona, la cinta va passar sense pena ni glòria i va clausurar l'edat d'or dels dibuixos animats a Barcelona, així com la seva productora.

## Filmografia

* Garbancito de la Mancha (1945)
* Alegres vacaciones (1948)
* Los sueños de Tay-pi (1951)

## Bibliografia

* MANZANERA, María (1992). Cine de animación en España: largometrajes 1945-1985, Universidad de Murcia. Entrevista a P. Pardell, pàgina 205. https://books.google.cat/books
* NADAL, Núria (2012). De Garbancito de la Mancha a Los sueños de Tay-Pi: Una aproximación al cine de animación español producido por Balet y Blay, Con A de animación Arxivat 2017-07-28 a Wayback Machine., n. 2, p. 119-133, feb. 2012. ISSN 21733511.
* CANDEL, José María (1993) Historia del Dibujo Animado Español, Filmoteca de Murcia. ISBN 84-7564-147-4

## Referències

* ↑ Nadal, Núria «De Garbancito de la Mancha a Los sueños de Tay-Pi. Una aproximación al cine de animación español producido por Balet y Blay». Con A de animación, 2012, pàg. 15. Arxivat de l'original el 2017-12-08 [Consulta: 3 maig 2017]. Arxivat 2017-12-08 a Wayback Machine.
* ↑ «Catàleg de l'Exposició Garbancito de la Mancha» (en castellà). Museu de Girona, 2015-2016. [Consulta: 2 maig 2017].
* ↑ Gubern, Romà. Un cine para el cadalso: 40 años de censura cinematográfica en España. (en castellà). 4a. Barcelona: Euros, 1976, p. 378. ISBN 84-7364-037-3.
* ↑ «Balet y Blay: animadors de somnis». Ajuntament de Barcelona, 2010. [Consulta: 2 maig 2017].
* ↑ «Pepita Pardell: una de les pioneres del cinema d'animació.». Núvol, 2015. [Consulta: 2 maig 2017].
* ↑ Manzanera, María. Cine de animación en España: largometrajes 1945-1985 (en castellà). 1992. Murcia: Editum, p. 235. ISBN 84-7684-339-9.
* ↑ Candel, José María. Historia del Dibujo Animado Español (en castellà). 1993. Murcia: Filmoteca Regional de Murcia. ISBN 84-7564-147-4.